**Minnisblað**

**Til: Umsjónamanna verklegs náms í framhaldsskólum og háskólum og nema í verklegu námi.**

**Frá: Menntadeild Landspítala / Eygló Ingadóttir, Linda B. Loftsdóttir og Hrund Sch. Thorsteinsson.**

**Efni: Viðbrögð vegna Covid-19**

**Dagsetning: 5. janúar 2022**

**Nemi fær einkenni Covid-19**

Fái nemi einkenni sem bent geta til Covid-19 hringir hann strax á verknámsdeild og sendir tafarlaust póst á umsjónakennara námskeiðs/umsjónarmann verknáms og tilkynnir fjarvist. Nemi mætir EKKI í verklegt nám.

Nemi pantar strax sýnatöku á starfsmannahjukrun@landspitali.is / 543-1330 og fer í úrvinnslusóttkví þar til neikvæð niðurstaða sýnis liggur fyrir.

**Nemi fer í sóttkví**

Nemi sem er fullbólusettur\* má mæta í verklegt nám án viðbótarvarúðar þegar hann hefur skilað neikvæðu sýni á 5. degi eftir útsetningu.

Nemi sem **ekki** er fullbólusettur\* má koma í verklegt nám **í vinnusóttkví C** ef hann er einkennalaus og hefur skilað neikvæðu sýni á 5. degi eftir útsetningu. Vinnusóttkví C lýkur þegar 14 dagar eru frá útsetningu.

Umsjónamaður náms í skóla sækir um vinnusóttkví C fyrir nema á netfangið farsottanefnd@landspitali.is.Í umsókn þarf að koma fram nafn nema, kennitala, starfsheiti, verknámsdeild, hvenær nemi á að hefja verklegt nám og hvort nemi sé fullbólusettur eða hafi fengið Covid-19.

Í vinnusóttkví C skal nemi

* Vera með skurðstofugrímu við störf sín. Hann má taka hana niður til að matast en þá verður að halda tveggja metra nálægðarmörkum.
* Ekki sækja önnur rými á Landspítala en nauðsynlegt er vegna verknáms. Nema er óheimilt að nota skutluna, sækja fundi s.s. fræðslufundi, deildarfundi, kynningarfundi o.s.frv. Nema er heimilt að sækja mat í matsal.

Nemi upplýsir deildarstjóra á verknámsdeild og umsjónarkennara um að hann sé í vinnusóttkví C og hversu lengi hún varir.

Þegar vinnusóttkví C lýkur fylgir starfsmaður almennum reglum Landspítala um grímunotkun og nálægðarmörk.

**Nemi smitast af Covid-19**

Nemi sem smitast af Covid-19 má mæta í verklegt nám eftir að einangrun hefur verið aflétt vegna Covid-19, ef hann er einkennalaus og ef farsóttarnefnd LSH samþykkir vinnusóttkví C fyrir nema.

Vinnusóttkví C varir í 7 daga eftir að einangrun hefur verið aflétt, ef nemi er fullbólusettur\*, annars 2 vikur. Nemi, sem er **ekki** fullbólusettur\*má ekki sinna viðkvæmum sjúklingahópum, ónæmisbældum eða öldruðum í tvær vikur eftir að einangrun er aflétt.

Umsjónakennari námskeiðs/umsjónarmaður náms í skóla sækir um vinnusóttkví C fyrir nema á netfangið farsottanefnd@landspitali.is. Í umsókn þarf að koma fram nafn nema, kennitala, starfsheiti, verknámsdeild, hvenær nemi á að hefja verklegt nám og hvort nemi sé fullbólusettur eða hafi fengið Covid-19.

Nemi upplýsir deildarstjóra á verknámsdeild og umsjónarkennara um að hann sé í vinnusóttkví C og hversu lengi hún varir.

**Heimilismaður nema sem ekki er í sóttkví fær einkenni sem samræmast Covid-19**

Bólusettur nemi/yfirstaðin sýking: Nemi má mæta í verklegt nám en á að nota fínagnagrímu og halda tveggja metra fjarlægð frá öðrum í neysluhléi.

Bólusetningu ekki lokið\*: Nemi mætir ekki í verklegt nám og fer í úrvinnslusóttkví þar til komnar eru neikvæðar niðurstöður úr sýni heimilismanns.

**Heimilismaður nema sem er í sóttkví fær einkenni sem samræmast Covid-19**

Nemi mætir ekki í verklegt nám fyrr en komnar eru neikvæðar niðurstöður úr sýni heimilismanns.